Exqrch/javanese-Komodo-pixelgpt huggingface dataset:
Universitas Bangka Belitung resmi madeg tanggal 12 April 2006 miturut Dudutan Mantri Pendidikan Nasional Républik Indonésia Nomor: 52/ /O/ 2006 tertanggal 12 April 2006
Madegé UBB minangka asil gabungan saka Politeknik Manufaktur Timah (Polman Timah), Sekolah Tinggi Ilmu Pertanian (STIPER Bangka), lan Sekolah Tinggi Teknik Pahlawan 12 (STTP 12)
Katelu lembaga tinggi iki sadurungé wis madeg ing Kabupatèn Bangka Provinsi Bangka Belitung
Universitas Bangka Belitung nganti taun 2011 duwé 5 Fakultas lan 12 Jurusan
Paramaribo Paramaribo iku kutha krajan uga kutha gedhé dhéwé ing Suriname
Sing ndunungi gunggung 520.000 jiwa (2004)
Kutha iki dumunung ing pasisir kulon Kali Suriname , watara 23 km saka sagara
Jeneng Paramaribo iki manawa asalé saka jeneng sawijining désa India, Parmirbo (utawa Parmurbo utawa Parmarbo)
Paramaribo jembaré 183 km ², minangka dhistrik paling ciut nanging 48% kang ndunungi Paramaribo nganut agama Kristen, Hindhu 14%, Muslim 9%, 4% duwé agama kang béda, 4% tanpa agama lan 21% ora njawab nalika dianakaké sènsus
Basa kang paling akèh dipocapaké ing Paramaribo ing taun 2004 ya iku:
Kali Suriname Kali Suriname iku kali kang mili 480 km sadawaning nagara Suriname
Sumberé dumunung ing Pagunungan Guiana, ing tapel wates Pagunungan Wilhelmina lan Pagunungan Eilerts de Haan (dijenengaké Gran Rio)
Kali iki mili liwat Brokopondo, Berg en Dal, Klaaskreek lan Nieuw-Lombé, Jodensavanne, Carolina, Ornamibo lan Domburg, sadurungé ngliwati Paramaribo, ibukutha nagara Suriname diing sisih kiwa lan Meerzorg ing sisih tengen
Ing kutha Nieuw-Amsterdam kali iki gabung karo Kali Commewijne banjur tumuju Braamspunt, sadurungé tekan sungapané ing Samodra Atlantik.
Basilika Dalam Basa Latin, Basilika sajeroning basa Latin (asal saka Basa Yunani, "Basiliké Stoà", sing tegesé Krajan "Stoa"), wiwitané dipigunakaké kanggo nggambaraké sawiji yasan publik Romawi (kaya déné uga ing Yunani, lumrahé siji papan patemon), racaké dumunung ing pusat kutha Romawi ("forum")
Ing kutha-kutha Yunani kuna, basilika umum wiwit muncul ing abad kaping-2 sadurungé Masèhi
Sawisé Kakaisaran Romawi resmi dadi nagara Kristiani, tembung mau tuwuh dadi tegesé siji gréja sing gedhé lan wigati sing wis diwènèhi ritus upacara mirunggan déning Sri Paus
Amarga saka iku, basilika dina iki duwé loro pangertèn: siji saka babagan arsitèktur lan sijiné saka babagan kagréjan.
Borgol Borgol iku piranti penahan sing dirancang kanggo nyawijèkaké kaloro ugel-ugel tangan
Dumadi saka ronggelang sing digandhèng nganggo ranté cendhak, saben gelang bisa dibuka lan ditutup nganggo kunci
Pamborgolan racaké dilakoni kanggo nyegah supaya wong ora lumayu saka tahanan
Ana uga borgol sikil, borgol tangan sing duwé borgol jempol, lan sapanunggalané
Borgol bisa digawé saka waja tahan karat, waja karbon, aluminium, utawa polimèr
PlastiCuffs utawa FlexiCuffs iku borgol saka bahan plastik sing ènthèng, bisa digawa sajeroning gunggung sing akèh déning pulisi anti huru-hara, umpamané kanggo nangani protès lan karusuhan
Saliyané iku sawatara maskapé pamaburan uga saiki nggawa borgol plastik kanggo nahan penumpang sing gawé onar utawa "tersangka" térorisme
Borgol plastik mung bisa dicopot kanthi cara dikethok nganggo barang landhep.
Nikolas saka Myra Nikolas saka Myra utawa kang biyasa uga karan kanthi asma Santo Nikolas iku sawijining biskop kang misuwur banget asal saka Myra
Panjenengané naté dikunjara nalika papréntahan Kaisar Dioklesianus
Nikolas iku santo pangayom Ruslan, para pelaut lan bocah-bocah
Ing dina péstané ing tanggal 6 Dhésèmber, panjenengané ngasta manéka bebungah kanggo bocah-bocah
Santo Nikolas dikenal minangka santo kang apik atiné lan amarga saka iku dadi misuwur
Ana carita ngenani panjenengané kang nulungi telu prawan kanthi maringi dhuwit supaya bisa nikah
Amarga apik atiné, Nikolas didadèkaké wong suci
Ana pihak kang mratélakaké yèn sisa-sisa jenazahé duwé kamampuan nambani kanthi ajaib, saéngga wusanané dicolong saka pasaréyané ing nagara asalé
Pituduh historis pisanan kang mesthi ngenani Nikolas ana ing gréja S
Nikolas kang diadegaké déning Kaisar Yustinianus ing Konstantinopel
Pakurmatan marang santo iki nyebar lan kerangka jenazahé dipindhah menyang Bari, Italia Kidul
Figur "Santa Claus" kang membawa bebungah pada saat Natal merupakan sekularisasi tokoh Nikolas kang sebenarnya.
Lykia Lykia (; basa Lykia: "Trm̃mis"; Grikenlan: Λυκία) iku laladan ing Anatolia ing panggonan sing saiki dadi provinsi Antalya lan Muğla ing pasisir kidul Turki
Laladan iki naté dadi fédherasi kutha-kutha kuna lan banjur dadi provinsi ing Kakaisaran Romawi
Liga Lykia sing diadegaké taun 168 SM minangka fédherasi wiwitan kanthi prinsip-prinsip dhémokrasi, sing ing tembé mburi mèlu mrebawani Konstitusi Amérikah Sarékat.
Rélik Rélik utawa relikwi iku barang-barang paninggalan utawa sisa-sisa awak saka wong suci sing wis kapundhut
Rélik utawa Relikwi iku ana warna-warna, bisa wujud kethokan rambut, balung, sandhangan, lsp
Tumrap Gréja Katulik Roma, rélik duwé loro fungsi
Sepisan, minangka piranti kanggo mèngeti wong-wong kudhus lan iman sing wis séda
Kaloro, relikui uga dianggo minangka piranti komunikasi marang wong-wong kudhus mau
Diyakini yèn ing barang-barang mau nèmpèl uga manéka karunia nalika panjenengané isih sugeng.
Salah sijiné ya iku karunia kanggo nambani lelara.
Pedagang Pedagang utawa Wong dagang iku wong kang pegawéyané dagang, adol-tinuku barang ora diprodhuksi dhéwé, kanggo olèh bathi
Trieste Trieste iku siji kutha kanthi kang ndunungi 210.000 jiwa ing Italia, minangka kutha krajan laladan (utawa karan uga "regione" sajeroning basa Italia) Friuli-Venezia Giulia
Ing jaman kuna (abad kaping 2 SM), Trieste minangka koloni Romawi kanthi jeneng "Tergeste" (sajeroning basa Latin)
Laladan iki dadi sugih nalika ana ing angisoré bangsa Romawi lan sawisé ambruké Kakaisaran Romawi Kulon lan Bizantium nganti taun 788 Masèhi
Ing abad kaping 12 dadi siji kutha mardika lan sawatara abad pertempuran nglawan pergolakan Venezia, Trieste diprotèksi déning Ostenrik nganti abad kaping 17
Bora ikunjenengangin khas Trieste
Angin iki milir rikat banget
Kacepetan angin iki bisa ngancik 50 mèter per dhetik
Triestina ikuklub bal-balansing markasé dumunung ing kutha Trieste
SaikiTriestina main ing Seri B Liga Italia
Friuli-Venezia Giulia · Komunitas ing Provinsi Trieste
Palaeolitikum Palaeolitikum utawa Paleolitik (Basa Inggris: "Paleolithic" utawa "Palaeolithic", Yunani:παλαιός ("palaios") — purba lan λίθος ("lithos") — watu) iku jaman prasajarah sing diwiwiti kira-kira 50.000 nganti 100.000 taun kapungkur
Periode jaman iki antara taun 50.000 SM - 10.000 SM
Ing jaman iki, manungsa Peking lan manungsa Jawa wis ana
Ing Afrika, Éropah lan Asia, manungsa Neanderthal wis urip ing wiwitan taun 50.000 SM, lan ing taun 20 000 SM, manungsa Cro-magnon wis nguwasani kabudayan ing Afrika Lor lan Éropah
Sawetara perkembangan kabudayan tinemu ing saubengé Pacitan (tinemu déning Von Koenigswald) lan ing Ngandong.
Jaman wesi Sajeroning arkéologi, Jaman wesi iku sawijining tahap perkembangan budaya manungsa nalika panggunaan wesi kanggo gawé piranti lan sanjata dominan banget
Panggunaan bahan anyar iki, sajeroning masarakat kerep nyakup owah-owahan sajeroning praktèk tetanèn, kapercayan agama, lan gaya seni, sanadyan ora tansah kaya mangkono
Jaman wesi iku periode utama pungkasan sajeroning sistem telung jaman kanggo klasifikasi masarakat prasajarah, sing didhisiki déning Jaman Prunggu
Wektu lumaku lan kontèks jaman iki béda-béda, gumantung marang nagara utawa tlatah géografis
Sacara klasik, Jaman wesi dianggep diwiwiti ing Jaman Kegelapan Yunani ing abad kaping-12 SM lan Wétan Tengah Kuna, abad kaping-11 SM ing India, lan antara abad kaping-8 SM (Éropah Tengah) lan abad kaping-6 SM (Éropah Lor) ing Éropah
Jaman wesi dianggep rampung kanthi bangkité kabudayan Hellenisme lan Kakaisaran Romawi, utawa Jaman Tengahan wiwitan sajeroning kasus Éropah Lor.
Damèn Damèn iku watang saka tuwuhan wiji-wijian kaya déné pari, utawa gandum
Damèn wujud asil tambahan saka tetanèn pari utawa gandum kang bisa dipigunakaké kanggo bahan bakar sumber ènèrgi, bahan kanggo gawé kertas, minangka pakan kéwan lan bahan kerajinan.
4bia 4bia utawi phobia (basa Thai: สี่แพร่ง utawi See Prang) inggih punika filem horor Thailand ingkang gadhah sekawan segmen ingkang saben-saben segmen dipunserat lan dipunsutradarai déning Youngyooth Thongkonthun, Banjong Pisanthanakun, Parkpoom Wongpoom, lan Paween Purijitpanya
"Karemenan/Piyambakaan" (Irah-irahan asli - "Ngao/Loneliness"; Sutradara: Youngyooth Thongkonthun) Wewadon ingkang taksih alit gadhah asma Pin
Piyambakipun gesang kanthi piyambakaan
Kacilakan ingkang dadosaken samparanipun dipungips dadosaken piyambakipun lamun ing kamar
Gesangipun namung kanggé ningali internet lan sms kaliyan kancanipun
Ngantos wekdal wonten sms saking no ingkang boten tinepang ingkang badhé nyuwun tetepangan
Pungkasanipun Pin sms kaliyan tiyang punika
Pin dados langkung remen amargi tiyang kakung punika (kanca sms) mangsuli sms Pin, boten kados kanca-kancanipun punika
Tiyang kakung punika lajeng nyuwun dipunkintuni foto Pin uga Pin punika nyuwun foto tiyang kakung punika
Nalika ngintunaken foto, Pin kaget amargi foto ingkang dipunkintun ing piyambakipun inggih punika foto kala wau ingkang dipunkintun Pin kanggé tiyang kakung punika
Nyatanipun tiyang kakung punika wonten ing caketipun Pin
Tiyang kakung punika sampun séda lan sampun 1000 dinten
Lajeng punika Pin ugi derek séda
"Mripat Gantos Mripat" (Irah-irahan Asli - Yan Sang Tai/Deadly Charm; Sutradara: Paween Purikitpanya) Wonten geng ing sekolah ingkang gadhah panguwasan
Anggota geng punika kejawi Pink lan Chieko, dipunlaporken déning siswa ingkang namanipun Ngid, amargi gadhah ganja
Ngid lajeng dipunparingi bogem déning anggota geng punika ngantos séda
Saben tiyang ingkang ningali gambaripun Ngid, salajengipun sami séda
Chieko ingkang ningali ugi séda amargi gulunipun nuncep ing wesi
Sedaya anggota grup punika séda amargi sami ningali gambar ing kertas punika
"Tiyang Tengah" (Irah-irahan asli - Kon Klang/Person or Persons Unknown; Sutradara: Banjong Pisanthanakun) Wonten sekawan tiyang kakung inggih punika Aey, Puak, Shin lan Ter ingkang sami remen rafting
Saderengipun tilem, sekawanipun punika criyos
Salah satunggalipun Aey criyos manawi piyambakipun séda, piyambakipun badhé nyuwun tiyang ingkang kersa tilem ing tengah, tilem kaliyan piyambakipun
Enjangipun kasekawan tiyang kakung punika rafting, nanging mustakanipun kuwalik
Wengi ingkang katiga tiyang ingkang slamet badhé sare, Ter kemutan kaliyan criyos Aey
Lajeng Aey wangsul ing tenda lan dadosaken tiyang tiga kala wau kaget.
Tiyang tiga kala wau lega amargi Aey sampun wangsul, nanging Shin lan Ter gadhah Aey aneh, amargi boten punapa-punapa
Lajeng Ter ngertos manawi Aey sampun séda, sawekdal punika wonten ing ping lan ngertos mayitipun Aey
Ter, Shin , lan Puak kaget, nanging Ter badhé nedahaken mayit Aey marang piyambakipun
Nanging kasunyatanipun kasekawanipun sampun séda sedaya
Katiganipun nembé ngertos manawi sami sedha nalika dipuntedahaken déning Aey
"Pamaburan" (Irah-irahan asli - Teaw Bin 224/Flight 224; Sutradara: Parkpoom Wongpoon) Wonten pramugari ingkang wonten ing moto mabur
Piyamabkipun gadhah tugas dados pramugari kanggé putri krajan Vanistan, namanipun Sophia
Putri punika inggih punika garwa saking pangeran Albert
Putri Sophia ngertos manawi pramugari Pim inggih punika selingkuhanipun garwanipun Albert
Putri Shopia ngagem ali-ali ingkang sami kaliyan Pim
Ali- ali punika saking Albert
Lajeng ali-ali ingkang dipunagem déning Pim, dipunpidak déning Putri Sophia
Nalika dhahar, Pim maringi dhaharan kanggé Putri Shopia, nanging piyambakipun boten purun
Putri Shopia malah nyuwun dhaharan ingkang dipungadhahi Pim
Dhaharan Pim ingkang wonten urangipun, ndadosaken Putri Sophia alergi
Nanging Putri Sophia meksa, urang punika dipunsingkiraken déning Pim
Dhaharan punika ugi didhahar, nanging sesampunipun punika Putri Sophia watu-watuk
Pim badhé maringi toya, nanging Putri Sophia tumuju ing "toilet." Nembe punika Pim ngertos manawi piyambakipun selingkuh kaliyan garwanipun Putri Sophia, Albert
Putri Sophia nitih pesawat lan piyambakipun badhé nyataaken manawi Pim punika pragawati
Manawi nembé transit ing Papan Anggegana, Putri Sophia dipunwartakaken séda amargi alergi punika, lan badhé dipunwangsulaken ing krajan
Pim gadhah tugas kanggé jagi mayitipun Putri Sophia
Ing motor mabur Pim ngraos mayit punika gerak, piyambakipun lapor marang kapten, nanging boten dipercados
Pungkasanipun Pim séda mirib kaliyan criyos Putri Sophia inggih punika tiyang èstri ingkang selingkuh kados séda kanthi ngrungkuk nyuwun pangapunten kaliyan garwa tiyang ingkang dipunselingkuhaken.
New Amsterdam New Amsterdam/Amsterdam Anyar (basa Walanda: "Nieuw Amsterdam") iku jeneng saka laladan pamukiman mawa bètèng ing koloni Provinsi Walanda Anyar nalika abad angka 17 sing saterusé dadi New York City
Kutha iki diyasa nalika taun 1625 déning Perusahaan Hindhia Kulon Walanda, manggon ing pojok kidul pulo Manhattan sing strategis lan dimaksudaké kanggo ngreksa jalur lumebu usaha padagangan wulu sing dikuwasani perusahaan mau ing Lembah Hudson
New Amsterdam ngrembaka dadi laladan pamukiman kolonial Walanda gedhé dhéwé ing Amérika Lor lan ana ing kakuwasané nganti taun 1664, nalika tiba kanggo sauntara wektu menyang tangan Inggris
Walanda ngrebut manèh nalika taun 1673 lan dijenengi "Nieuw Oranje" (basa Inggris: "New Orange"), nanging ora suwé sabanjuré dipasrahaké manèh kanthi permanèn menyang tangan Inggris nalika taun 1674
Taun diadegaké kutha iki 1625 dipèngeti sajeroning (sadurungé katulis taun 1664, taun pambentukané déning pihak Inggris)
"Delengen: Kolonisasi Walanda ing Amérika, Sajarah Kutha New York"
Piet Ireng Piet Ireng iku kancané sinterklas sing pista taunané dipèngeti ing Walanda tanggal 5 Dhésèmber, nalika kaloroné mbagèkaké bebungah kanggo kabèh bocah (apik)
Dina Guru Dina Guru iku sawijining dina kang nuduhaké pakurmatan utawa pèngetan marang guru
Dina Guru dipèngeti ing tanggal kang béda saben nagara.Ing saben nagara, dina guru wujud dina prèi sekolah lang dimumpangataké kanggongayahi upacara
Dina pengetan ing tolar donyané Domingo Faustino Sarmiento, panjenengané dadi salah sijiné pandhidhik lan politisi Argentina
Kapisnan di pingeti lan dirayakake ing taun 1947 ing São Paulo déning gunggungé guru kang ana ing sekolahan cilik
Tanggal 15 Oktober disarujuki dadi dina guru amarga ing tanggal mau, Dom Pedro I sarujuk ing dekrit panata bali ing sekolah dhasar ing Brazil
Ing taun 1974, tanggal 10 Dhésèmber disarujuki dina guru amarga penyair Chili Gabriela Mistralnerima Panghargaan Nobel ing 10 Dhésèmber 1945
Wieit taun 1977, dian guru diowah dadi tanggal 16 Oktober kang tumuju kanggo minggeti ngadegé Institut Guru Chili ("Colegio de Profesores de Chile")
Pajuang kamardikan José de San Martín ngadegaké sekolah kanggo wong lanang wiwit José Bernardo de Tagle mbébasaké résolusi pendhidhikan ing 6 Juli 1822
Pèngetan dina guru (basa Tagalog: "Araw ng mga Guro") Pengetan dina tilar donyané Morteza Motahari minangka martir ing tanggal 2 Mèi 1979
Murid-murid racaké mènèhi bebungah mbale jasa déning guru, kang awujud kartu ucapan lan kembang Pingetan digalakake minangka sadina sadurungé lan murid-murid dimulihake gasik Dina prei kanggo sowan ing guru utawa mantan guru Dina guru ing nagara liya
Dina Jumat pungkasan ing sasi Oktober dipèngeti dina Guru Sadonya ing Australia.
Friuli Friuli iku sawijining tlatah sing ana ing Italia lor-wétan, péranganing regione Friuli-Venezia Giulia, lan kapérang saka provinsi Udine, Pordenone lan Gorizia
Ibukuthané ya iku Udine
Kutha-kutha wigati liyané ya iku Pordenone, Gorizia, Sacile, Codroipo, Cervignano del Friuli, Cividale del Friuli, Gemona del Friuli, Monfalcone, lan Tolmezzo.
Odin Sajeroning Mitologi Nordik, Odin iku pamimpin para Déwa
Jenengé miturut gethok tular asalé saka tembung “óðr” (waca: Odhr), sing tegesé “parangsang”, “kanepson”, lan “puisi”
Minangka pamimpin para déwa, dhèwèké duwé akèh patah: Déwa kawicaksanan, Déwa perang, Déwa paperangan, lan Déwa raja pati.
Troll Troll iku makluk bringas sajenis raseksa sajeroning carita-carita rakyat Skandinavia
Troll urip ing guwa-guwa sing jero lan peteng, utawa ing njero lemah
Troll ukurané luwih gedhé tinimbang manungsa lan duwé tenaga sing gedhé
Karakter Troll mèmper karo Ogre (lafal: O-gêr) sajeroning carita rakyat Inggris
Sajeroning carita-carita fiksi fantasi utawa "permainanan", karakter Troll asring disilih minangka karakter pandhukung
Sajeroning carita The Lord of The Rings, Troll digunakaké minangka tenaga pangangkut beban sing abot utawa minangka wadyabala pangrusak saka karajan pepeteng Mordor
Bebarengan para Orc, Troll nyerang karajan Gondor
Sajeroning carita Harry Potter, Troll minangka makluk raseksa sing dikurung ing ngisor lemah.
A Christmas Carol A Christmas Carol in Prose, Being a Ghost Story of Christmas (luwih ditepungi minangka A Christmas Carol) iku buku karangan panulis Inggris Charles Dickens sing pisanan diterbitaké tanggal 19 Dhésèmber 1843, kanthi ilustrasi déning John Leech
Dickens nyebut buku iki minangka "Little Christmas Book"
Buku iki langsung suksès, kanthi payon punjul enem éwu buku sajeroning seminggu, lan dadi buku pisanan saka lima "buku Natal" Dickens
"A Christmas Carol" ditulis suwéné enem minggu, kanggo mbayar hutang, lan awalé mung ditulis nalika wektu longgar, bebarengan karo nulis novèl "Martin Chuzzlewit"
Nanging banjur buku iki dadi buku wigati sing mangaruhi pikiran lan imajinasi Dickens
"A Christmas Carol" akiré dadi carita Natal paling disenengi lan tahan suwé
Sapérangan sajarawan duwé pendhapat yèn popularitas buku iki duwé peran wigati sajeroning ambal dhéfinisi wigatiné Natal lan "semangat" dina riyaya
Pambuka saka ponakan lanange Scrooge Fred ing wiwitan crita ngenalake sisi liyane kanggo wong sengsara
Dhèwèké duwe kulawarga kang ngenteni kehadirane, njaluk mangan, pengin ngrayakake musim kasebut, nanging Scrooge nolak
Bab iki minangka salah sawijining momen moral penting ing crita sing mbantu prédhiksi Scrooge bakal tiba
Wong tuwa sing kejem jenenge Ebenezer Scrooge lungguh ing omah nalika wengi Natal sing adhem
Petugasé, Bob Cratchit, gemeter ing ruang angkasa amarga Scrooge nolak nggunakake dhuwit kanggo dadi tuku areng pemanas ruangan
Keponakan Scrooge, Fred, niliki lan ngundang dhèwèké menyang pesta Natal taunan
Rong wong lanang uga mampir lan njaluk Scrooge menehi sumbangan kanggo amal
Scrooge nanggepi para tamune kanthi pait lan wisa kanggo nanggepi ponakane kang ngucapake "Slamet Nata!" Sawise kunjungan mau, Scrooge uga nampa kunjungan sing nyenengake saka memedi saka pasangane sing wis mati, Jacob Marley
Marley, katon gagah lan pucet, nyritakake crita sing ora disengaja
Minangka ukuman tumrap urip sing serakah, dhèwèké dikutuk nglewati Bumi kanthi nggawa rante kang abot
Marley ngarep-arep bisa nylametake Scrooge saka nasib sing padha
Marley ngandhani Scrooge manawa ana telung roh sing bakal ngunjungi dhèwèké sajrone telung wengi sabanjure
Sawise roh mau ilang, Scrooge ambruk turu kepaten
Ebenezer Scrooge - Paraga utama ing cerita kang duwe watak kejem
Bob Cratchit - Petugas sing setia marang Scrooge, dhèwèké ora dirumat kanthi apik dening bose lan kulawarga gedhene urip ing kadhemen lan kamlaratan
Tiny Tim - Putrane Bob Cratchit sing lumpuh nanging adoh saka simbol kasangsaran
Yule Yule utawa Yule-tide iku fèstival patengahan mangsa adhem wong-wong Jermanik sing nglibataké pista pangorbanan sing banjur diserep sajeroning prayaan Natal
Wong-wong pagan Jermanik mèngeti Yule saka akir Dhésèmber tekan awal Januari nalika kalèndher Julian diadhopsi
Sapérangan sajarawan ngeklim yèn prayaan iki magepokan karo Wild Hunt utawa diprabawai déning Saturnalia, fèstival mangsa adhem Romawi
Istilah "Yule" isih digunakaké ing nagari-nagari Nordik lan uga nagari-nagari mawa basa Inggris kanggo ngacu marang dina Natal
Kabiasan kaya ta kayu Yule, wedhus Yule, babi Yule, nyanyian Yule lan sapituruté oyoté saka Yule
Ing jaman modhèren, Yule dipèngeti minangka fèstival budaya lan uga maw upacara kaagaman déning sapérangan wong Kristen lan Neopagan.
Katé Katé iku bangsa makluk legendharis sing ukurané cilik banget lan urip ing ngisor lemah
Miturut Paracelsus, Katé wujud makluk supernatural sing urip saka unsur lemah
Sanajan cilik, katé mau bisa lumaku kanthi gampang ngetutaké langkah sawijining manungsa
Katé mau racaké nganggo topi krucut, lan sinar srengéngé bisa ngowahaké katé dadi watu
Sajeroning sapérangan carita, katé asring dilukisaké minangka makluk sing cilik banget, rainé èlèk, diidhèntikaké minangka bangsa peri sing jail, utawa dipadhakaké karo goblin
Katé duwé kakuwatan ajaib kanggo gawé wong rumangsa seneng utawa sedhih
Makluk katé mijil sajeroning dongèng-dongèng Jerman, kalebu dongèng karangan Grimm sasadulur, minangka wong tuwa kanthi badan cilik sing urip ing ngisor lemah, sing njaga harta karun kakubur
Gnome uga mijil sajeroning kabudayan nagara Éropa liyané kanthi manéka jeneng: Kaukis saka Prussia; Barbegazi, makluk mèmper katé mawa sikil gedhé sajeroning carita rakyat Prancis lan Switserlan
Vættir iku sajenis katé saka nagara Èslan.
Washington Irving Washington Irving (3 April 1783 – 28 November 1859) iku sawijining panulis, pangesai, biografer lan sajarawan Amérikah Sarékat nalika abad angka 19
Dhèwèké diteoungi amarga carita cekak "The Legend of Sleepy Hollow" lan "Rip Van Winkle", kaloroné mijil ing bukuné "The Sketch Book of Geoffrey Crayon, Gent." Karya-karyané antarané ya iku biografi George Washington, Oliver Goldsmith lan Muhammad, lan sapérangan sajarawan Spanyol abad angka 15 sing nyritakaké tokoh kaya déné Christopher Columbus, Moor, lan Alhambra
Irving uga njabat minangka dubes AS kanggo Spanyol wiwit taun 1842 tekan 1846
Dhèwèké gawé dhebut pisanané taun 1802 kanthi sarangkèn layang pangamatan marang "Morning Chronicle", ditulis mawa pseudonim Jonathan Oldstyle
Sawisé pindhah menyang Inggris amarga bisnis kulawarga taun 1815, dhèwèké éntuk kamisuwuran internasional kanthi diterbitaké "The Sketch Book of Geoffrey Crayon, Gent." taun 1819
Dhèwèké terus nerbitaké karya kanthi rutin—lan mèh tansah suksès—sadawané uripé, lan ngrampungaké biografi George Washington kanthi gunggung limang volume wolung sasi sadurungé patiné nalika umur 76 taun ing Tarrytown, New York
Irving, bebarengan James Fenimore Cooper, lumebu ing antarané para panulis pisanan Amérikah Sarékat sing duwé prabawa ing Éropah, lan Irving mbombong para panulis Amérika kaya déné Nathaniel Hawthorne, Herman Melville, Henry Wadsworth Longfellow, lan Edgar Allan Poe
Irving uga disenengi déning sapérangan panulis Éropah, kaya déné Sir Walter Scott, Lord Byron, Thomas Campbell, Francis Jeffrey, lan Charles Dickens
Minangka panulis paling laris internasional pisanan AS, Irving ngakoni nulis minangka profèsi sing sah, lan njaluk ukum sing luwih kuwat kanggo ngreksa panulis Amérika saka palanggaran hak cipta
Maria Selena Maria Selena (#ALIH) iku pamenang kontès Putri Indonésia 2011
Selena direncanakaké bakal makili Indonésia ing ajang Miss Universe 2012
Sanajan Maria Selena lair ing Palembang, nanging Maria Selena ngentèkaké mangsa ciliké ing Semarang, Jawa Tengah
Iku sebabé Maria Selena makili Jawa Tengah ing ajang Pamilihan Putri Indonésia 2011
Maria Selena, wujud mahasiswi Institut Teknologi Bandung
Maria makili Provinsi Jawa Tengah ing kontès Putri Indonésia 2011, lan njawarani kontès mau, ngalahaké 37 peserta liyané
Minangka Putri Indonésia, Maria Selena bakal makili Indonésia ing kontès donya, Miss Universe nalika taun 2012
Kreteg Kutai Kartanegara Kreteg Kutai Kartanagara iku kreteg kang ngelewati kali Mahakam uga kagolong kreteg gantung kang paling dawa ing Indonésia
Kreteg Kutai duwé dawa tanpa saka tengah kanthi dawa 270 mèter, saka gunggungé dawa kreteg 710 mèter
Kreteg Kutai Kartanagara ngubungake antara kutha Tenggarong déning kacamatan Tenggarong Seberang kang tumuju ing Kutha Samarinda
Minangka diresmikake ing awal taun 2002, kreteg iki dijenengi Kreteg Gerbang Dayaku kang dijupuk saka slogan pambangunan kang digagas déning panjenengané bupati Kutai Kartanagara ya iku Syaukani Hasan Rais
Ing mangsa Syaukani wis lengser keprabon, kreteg iku diganti jeneng dadi Kreteg Kutai Kartanagara ing Martadipura utawa Kreteg Kartanagara
Kreteg iki uga minangka aksès tumuju kutha Samarinda utawa suwaliké kang bisa ditempuh mung watara 30 menit